ananddey/assamese-wiki-corpus huggingface dataset:
ফাজুৰা

নুৰ ফাজুৰা শ্বৰীফুদ্দিন (ইংৰাজী: Nur Fazura Sharifuddin; জন্ম: ২৭ ছেপ্টেম্বৰ ১৯৮৩, মঞ্চত ফাজুৰা নামেৰে বেছি পৰিচিত) এগৰাকী মালয়েছিয়ান অভিনেত্ৰী, গায়িকা, টেলিভিছন পৰিচালক, ভি.জে. আৰু উকিল, যিয়ে মালয়েছিয়াৰ মনোৰঞ্জন উদ্যোগত এটা টেলিভিছন শ্ব' আয়োজন কৰি আৰু কেইবাটাও সৰু সৰু অভিনয় ভূমিকাত অভিনয় কৰি নিজৰ কেৰিয়াৰ আৰম্ভ কৰিছিল।

টিন ৱৰ্ল্ড নামৰ এটা টেলিভিছন শ্ব'ৰ আয়োজক আছিল। ২০০৪ চনত বিকাৰা হাতী ছবিত মুখ্য চৰিত্ৰত অভিনয় কৰি বঁটাৰ মনোনয়ন লাভ কৰে। পিছলৈ ২০০৫ চনত তেওঁ গ'ল এণ্ড গীঞ্চু ছবিত অভিনয় কৰে। ২০১০ চনত প্ৰায় ১০খন ছবি, টিভি ধাৰাবাহিক আৰু নাটকত অভিনয় কৰা তেখেতে কেইবাটাও টেলিভিছন অনুষ্ঠান আয়োজন কৰিছিল।

জীৱন আৰু শিক্ষা

ফাজুৰাই পেকান, পাহাং, মালয়েছিয়াত জন্মগ্ৰহণ কৰে। তেওঁ চাৰি সন্তানৰ ভিতৰত তৃতীয় আৰু এজনমাত্ৰ কন্যা। তেওঁৰ তিনিজন ভাই আছে। তেওঁৰ পিতৃ ১৪ ছেপ্টেম্বৰ ২০০০ তাৰিখে মৃত্যুবৰণ কৰে। তেওঁ ফেশ্বন ডিজাইন কলেজত অধ্যয়ন কৰিছিল, কিন্তু কিছু মাহৰ পিছত এৰি দিয়ে।

কেৰিয়াৰ

প্ৰাথমিক কৰ্মজীৱন

ফাজুৰা টীন'চ ৱৰ্ল্ড টেলিভিশন শ্ব'ৰ হোষ্ট আছিল। তেওঁ MTV শ্ব' MTV জাছ আৰু MTV পপ ইনকত হোষ্ট কৰিছিল। ২০০৭ চনত তেওঁ গ'ল এণ্ড গীঞ্চু দ্য চিৰিজৰ দ্বিতীয় চিজনত পুত্ৰী চৰিত্ৰত অভিনয় কৰে। ২০০৮ চনত তেওঁ ছেলামাট পাগি চিন্তাত জুলিয়া চৰিত্ৰত অভিনয় কৰে আৰু এযোৰা শৃংখলাত মুখ্য চৰিত্ৰত অভিনয় কৰে। সেই বছৰত কেলিওৱন হৰৰ টিভি শৃংখলাত অতিথি চৰিত্ৰত দেখা যায়।

২০০৯–২০১৪: চলচ্চিত্ৰ আৰু টিভি নাটক

২০০৯ চনত তেওঁ পিছাউ কুকুৰত অভিনয় কৰে। ২০১২ চনত বেংগছাৰত হাউচ অৱ ডল বুটিক খোলে। ২০১৪ চনত কামি হিষ্টেৰিয়া, টেমবুস আৰু মানিছন চিন্তা দি কাপাড'চিয়াত অভিনয় কৰে। ২৭তম মেলেছিয়া চলচ্চিত্ৰ উৎসৱত মানিছন চিন্তা দি কাপাড'চিয়াৰ বাবে তেওঁ শ্ৰেষ্ঠ অভিনেত্ৰী বঁটা লাভ কৰে।

২০১৫–বৰ্তমান

ফাজুৰা নিজৰ কোম্পানী হ'ল ডমিনেচনৰ অধীনত মিষ্টিকেল বাই ফাজুৰা নামৰ বডি মিষ্ট স্প্ৰে উন্মোচন কৰে। তেওঁ ২০১৬ চনত চলচ্চিত্ৰ লংগিত চিন্তা আৰু ইণ্ডোনেছিয়াৰ চলচ্চিত্ৰ বুলান তৰবেলাহ দি লংগিত আমেৰিকাত অভিনয় কৰে।

ব্যক্তিগত জীৱন

২৩ নৱেম্বৰ ২০১৭ তাৰিখে ফাজুৰা আৰু ফাতাহ আমিনৰ এনগেজমেণ্ট নিশ্চিত হয়। তেওঁলোক ২৭ নৱেম্বৰ ২০১৭ তাৰিখে কোৱালা লুম্পুৰ ৰিটজ কাৰ্লটন হোটেলত বিয়া কৰে। ১৩ ছেপ্টেম্বৰ ২০২৪ তাৰিখে ফাজুৰাই বিচ্ছেদৰ বাবে আবেদন দাখিল কৰে।

তথ্যসূত্ৰ

বাহ্যিক সংযোগ

শ্ৰেণী:মালয়েছিয়ান অভিনেত্ৰী
শ্ৰেণী:মডেল
শ্ৰেণী:গায়িকা
কেথ্ৰিন মুয়েগে

কেথ্ৰিন মুয়েগে এগৰাকী জাৰ্মান চিকিৎসক আৰু আণৱিক জীৱবিজ্ঞানীৰূপে কৰ্মৰত, যিয়ে ভ্ৰূণৰ বিকাশৰ সময়ত আৰু টিউমাৰৰ অগ্ৰগতিৰ সময়ত ক্ৰ’মেটিন সংগঠনৰ ওপৰত গৱেষণা কৰি আছে। তেওঁ ফ্ৰেডেৰিক নেচনেল লেবৰেটৰী ফৰ কেন্সাৰ ৰিচাৰ্চৰ এগৰাকী জ্যেষ্ঠ অনুসন্ধানকাৰী বিষয়া আৰু এপিজেনেটিক্স বিভাগৰ মুৰব্বী।

শিক্ষা

কেথ্ৰিন মুয়েগে হানোভাৰ মেডিকেল স্কুলৰপৰা এম ডি ডিগ্ৰী লাভ কৰে। পোষ্ট ডক্টৰেট গৱেষক হিচাপে তেওঁ নেচনেল কেন্সাৰ ইনষ্টিটিউট (এনচিআই) লেবৰেটৰী অৱ মলিকুলাৰ ইমিউন’ৰেগুলেচন অৱ জুষ্ট জে অপেনহাইম [ডি] আৰু স্কট কে ডুৰামত চাইট’কাইন আৰু টি কোষৰ বিকাশৰ কাম কৰিছিল।

কেৰিয়াৰ আৰু গৱেষণা

ফ্ৰেডেৰিক নেচনেল লেবৰেটৰী ফৰ কেন্সাৰ ৰিচাৰ্চৰ এগৰাকী প্ৰধান অনুসন্ধানকাৰী বিষয়া হিচাপে তেওঁ ভ্ৰূণৰ বিকাশৰ সময়ত আৰু টিউমাৰৰ অগ্ৰগতিৰ সময়ত ক্ৰ’মেটিন সংগঠনৰ লেবৰেটৰী অৱ কেন্সাৰ প্ৰিভেনচনত অনুসন্ধানৰ কাম কৰে। মাউছ কেন্সাৰ জেনেটিক্স প্ৰগ্ৰেমৰ জ্যেষ্ঠ অনুসন্ধানকাৰী বিষয়া আৰু এপিজেনেটিক্স বিভাগৰ মুৰব্বী আছিল তেওঁ।

মুয়েগে আণৱিক ব্যৱস্থাৰ অধ্যয়ন কৰে যিয়ে মাউৰিনৰ বিকাশৰ সময়ত ক্ৰ’মেটিনৰ গঠন আৰু কাৰ্য্যকলাপ সলনি কৰে। নিউক্লিঅ’জ’মেল ৰিমডেলিং আৰু ডি এন এ মিথাইলেচনকে ধৰি ক্ৰ’মেটিন মডিফায়াৰৰ মাজত কেইবাটাও সম্পৰ্ক আৱিষ্কাৰ কৰিছিল।
এই কামটোৱে স্বাভাৱিক কোষীয় পাৰ্থক্যৰ সময়ত আৰু নিউক্লিয়াৰ পুনৰ প্ৰগ্ৰেমিঙৰ বিপৰীত প্ৰক্ৰিয়াৰ সময়ত ক্ৰ’মেটিনৰ পৰিৱৰ্তনৰ ওপৰত গুৰুত্ব আৰোপ কৰে। তেওঁৰ অধ্যয়নে জিন প্ৰকাশ কেনেকৈ সুস্থিৰ হয়, কোষে কেনেকৈ সঠিক ফেন’টাইপ বজাই ৰাখে আৰু কেন্সাৰকে ধৰি ৰোগজনিত অৱস্থাত এই প্ৰক্ৰিয়া কেনেকৈ বিঘ্নিত হ’ব পাৰে, সেই বিষয়ে অন্তৰ্দৃষ্টি প্ৰদান কৰে।

তথ্যসূত্ৰ

শ্ৰেণী:চিকিৎসাবিদ
উমা শৰ্মা

উমা শৰ্মা (; জন্ম: ১৯৪২) হৈছে কথক নৃত্যৰ এগৰাকী ধ্ৰুপদী শিল্পী। ইয়াৰ উপৰি তেখেত এগৰাকী নৃত্যপৰিচালক আৰু শিক্ষক। নতুন দিল্লীত থকা 'ভাৰতীয় সংগীত সদন'ৰো তেখেত নেতৃত্বপ্ৰদানকাৰী। এইখন হৈছে ধ্ৰুপদী নৃত্য আৰু সংগীতৰ একাডেমী। তেখেতৰ পিতৃয়ে ১৯৪৬ চনত এই প্ৰতিষ্ঠানখন স্থাপন কৰিছিল। ধ্ৰুপদী নৃত্যৰ'নটৱাৰী' বা 'বৃন্দাবনৰ ৰাসলীলা' নামৰ এক পুৰণি শৈলী পুনৰুদ্ধাৰৰ বাবে তেখেত সৰ্বপৰিচিত। পৰৱৰ্তী পৰ্যায়ত এইটো শৈলী 'কথক'লৈ বিৱৰ্তিত হয়।

প্ৰাৰম্ভিক জীৱন আৰু প্ৰশিক্ষণ

উমা শৰ্মাৰ পৰিয়ালে বাস কৰিছিল ৰাজস্থানৰ ধোলপুৰত। অৱশ্যে ১৯৪২ চনত নতুন দিল্লীতহে উমা শৰ্মাই জন্ম লাভ কৰে। গুৰু হীৰালালজী আৰু গীৰভৰ দয়ালৰ পৰা উমা শৰ্মাই নৃত্যৰ প্ৰশিক্ষণ গ্ৰহণ কৰে। তেওঁলোক জয়পুৰ ঘৰাণাক প্ৰতিনিধিত্ব কৰিছিল। পৰৱৰ্তী সময়ত তেখেত পণ্ডিত সুন্দৰ প্ৰসাদৰ এগৰাকী শিক্ষাৰ্থী হৈ পৰে। সুন্দৰ প্ৰসাদো জয়পুৰ ঘৰানাৰে এগৰাকী নেতৃস্থানীয় শিল্পী। ২০০১ চনত তেখেতে পদ্মভূষণ লাভ কৰে। তেখেতে সংগীত নাটক একাডেমী বঁটা আৰু সাহিত্য কলা পৰিষদ বঁটাও লাভ কৰিছে। ২০১৩ চনৰ ২৭ জানুৱাৰীত তেখেতক 'সৃজন মনিষী' উপাধি প্ৰদান কৰা হয়। কাশীৰ অখিল ভাৰতীয় বিক্ৰম পৰিষদে তেখেতক এই সন্মান প্ৰদান কৰে আৰু কথন নৃত্যলৈ আগবঢ়োৱা বৰঙনিৰ বাবে তেখেতক সন্মানীত কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
অনিল অধিকাৰী

অনিল অধিকাৰী ( – ৩১ অক্টোবৰ ২০১৯) পশ্চিমবঙ্গৰ এজন ৰাজনীতিবিদ আছিল। তেওঁ ফালাকাটা বিধানসভা সমষ্টিৰ বিধায়ক আছিল।

জীৱনী

অনিল অধিকাৰী ২০১১ আৰু ২০১৬ চনত ফালাকাটা বিধানসভা সমষ্টিৰ বিধায়ক হিচাবে নিৰ্বাচিত হৈছিল। ২০১৯ চনৰ ৩১ অক্টোবৰত ৭০ বয়সত তেখেতৰ মৃত্যু হয়।

তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:মৃত ব্যক্তি
ইডোলা চেইণ্ট-জাঁ

ইডোলা চেইণ্ট-জাঁ , জন্ম: ১৯ মে', ১৮৮০ চন – মৃত্যু: ৬ এপ্ৰিল, ১৯৪৫ চন, কিউবেকৰ এগৰাকী সাংবাদিক, শিক্ষাবিদ আৰু নাৰীবাদী মহিলা আছিল। তেওঁ কিউবেকত মহিলাসকলৰ সম অধিকাৰৰ সন্ধানত নিজৰ জীৱন উৎসৰ্গা কৰিছিল আৰু তেওঁৰ প্ৰচেষ্টাৰ ফলত ১৯৪০ চনত কিউবেকত মহিলাসকলক ভোটাধিকাৰ দিয়া হয়।

জীৱনী

ইডোলা চেইণ্ট জাঁই কানাডাত জন্মগ্ৰহণ কৰিছিল আৰু তেওঁ মেকগিল বিশ্ববিদ্যালয়ৰ ফৰাচী ভাষা অধ্যয়ন বিভাগত অধ্যাপনা কৰিছিল।
৬ এপ্ৰিল, ১৯৪৫ চনত, ৬৪ বছৰ বয়সত মণ্ট্ৰিয়েলত ইডোলা চেইণ্ট-জাঁৰ মৃত্যু হয়। কিন্তু শেষত, নাগৰিক অধিকাৰ কৰ্মী ভায়োলা ডেচমণ্ডৰ আগত ইডোলা পৰাস্ত হয়৷

লিগেচী

শ্বাৰব্ৰুকৰ পথৰ কাষৰ ইডোলা চেইণ্ট জাঁৰ মূৰ্তি আৰু মণ্ট্ৰিয়েলৰ পাৰ্কৰ ইডোলা-চেইণ্ট-জাঁৰ মূৰ্তি তেওঁৰ সন্মানত নিৰ্মাণ কৰা হয়।

কিউবেকৰ মহিলাসকলৰ অৱস্থা উন্নত কৰাত উল্লেখযোগ্য অৱদান আগবঢ়োৱা মহিলা বা মহিলাৰ গোটক ফেডাৰেচন ডেছ ফেমছ ডু কিউবেকে প্ৰিস্ক ইডোলা চেইণ্ট-জাঁ বঁটা প্ৰদান কৰি আহিছে।

১৯৮১ চনৰ মাৰ্চ মাহত কানাডাৰ এটা নতুন ডাকটিকট জাৰি কৰা হয়, য'ত ইডোলা চেইণ্ট-জাঁৰ চিত্ৰ অংকন কৰা হয়।

২০১২ চনত কিউবেকৰ প্ৰধানমন্ত্ৰী পলিন মাৰ’ইছে চেইণ্ট জাঁ, থেৰেছ কেছগ্ৰেইন আৰু মেৰী-ক্লেয়াৰ কাৰ্কলেণ্ডৰ মূৰ্তি উন্মোচন কৰে। জুলছ লাছালেত অৱস্থিত এই মূৰ্তিটো কাৰ্কলেণ্ডক কানাডাৰ প্ৰথম মহিলা মন্ত্ৰী হিচাপে নিযুক্তি দিয়াৰ ৫০ বছৰীয়া জয়ন্তী উদযাপনৰ স্মৃতি হিচাপে কৰা হৈছিল।

তথ্য সূত্ৰ

শ্ৰেণী:সমাজকৰ্মী
গৌৰী বৰ্মন

গৌৰী বৰ্মন অসমৰ এগৰাকী চিত্ৰশিল্পী, চলচ্চিত্ৰ পৰিচালক, তথ্যচিত্ৰ নিৰ্মাতা আছিল। ১৯৭০ৰ চাৰিজন পৰিচালকে চতুৰঙ্গ নামেৰে পৰিচালনা কৰা অপৰাজেয়়় ছবিৰ অন্যতম পৰিচালক আছিল।

চমু জীৱনী

১৯৩৬ চনত নলবাৰী জিলাৰ বেলশৰত বৰ্মনৰ জন্ম হয়। তেওঁ এজন চিত্ৰশিল্পী, ছবি পৰিচালক আৰু তথ্যচিত্ৰ নিৰ্মাতা আছিল। তেওঁ পৰিচালনা কৰা প্ৰথম ছবি অপৰাজেয়়় ১৯৭০ চনত মুক্তি পায়। বাংলা আৰু হিন্দী ছবিৰ বিশিষ্ট অভিনেত্ৰী ৰাখীয়ে অভিনয় কৰা এই ছবিখন গৌৰী বৰ্মন, ফণী তালুকদাৰ, অতুল বৰদলৈ আৰু মুনীন বায়নে চতুৰঙ্গ নামেৰে যুটীয়াভাবে পৰিচালনা কৰিছিল। স্বাধীনভাবে পৰিচালনা কৰা তেওঁৰ প্ৰথম ছবি হৃদয়ৰ প্ৰয়োজন।

আৱাহন, ৰামধেনুৰপৰা দৈনিক অসম, দৈনিক অগ্ৰদূতলৈকে অসমৰ আগশাৰীৰ কাকত-আলোচনীত তেওঁৰ লেখা নিয়মীয়াকৈ প্ৰকাশ হৈছিল। জীৱনৰ শেষৰফালে তেখেতৰ গল্প আৰু কবিতা প্ৰান্তিকত প্ৰকাশ হৈছিল। তেওঁ পৰিচালনা কৰা চিনেমাসমূহ হ'ল- অপৰাজেয়়়, হৃদয়ৰ প্ৰয়োজন, অকণ, যুগে যুগে সংগ্ৰাম আৰু আপোনজন। বৰ্মনে নিজৰ নৱ-নিৰ্মিত বাসভৱনত অকাডেমী অৱ ভিজুৱেল আৰ্ট নাম দি এটি শিক্ষানুষ্ঠান খুলিছিল।

২০১৯ চনত আদ্য শৰ্মাৰ চতুৰ্খ মৃত্যু-বাৰ্ষিকীৰ সৈতে সংগতি ৰাখি ‘জীৱনশিল্পী আদ্য শৰ্মা’ বঁটাৰে বৰ্মনক সন্মানিত কৰা হয়। ২৯ অক্টোবৰ ২০২০ৰ দিনা গুৱাহাটীৰ এখন ব্যক্তিগত চিকিৎসালয়ত তেওঁৰ মৃত্যু হয়।

চলচ্চিত্ৰপঞ্জী

অপৰাজেয়়় (১৯৭০, যুটীয়াভাবে)
হৃদয়ৰ প্ৰয়োজন (১৯৭২)
অকণ (১৯৮০)
যুগে যুগে সংগ্ৰাম (১৯৮৬)
আপোনজন (১৯৯৫)

গ্ৰন্থপঞ্জী

বিশ্ববিখ্যাত চলচ্চিত্ৰৰ গল্প (১৯৯৯, জাৰ্ণাল এম্প’ৰিয়াম)

তথ্য উৎস

শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:চিত্ৰশিল্পী
অনুৰাধা কৃষ্ণমূৰ্তি

অনুৰাধা কৃষ্ণমূৰ্তি এগৰাকী ভাৰতীয় সামাজিক উদ্যোগী আৰু চীজ নিৰ্মাতা ৷ সতীৰ্থ নম্ৰতা সুন্দৰেসনৰ সৈতে তেওঁ ২০১৭ চনৰ নাৰী শক্তিপুৰস্কাৰ লাভ কৰে ৷

কেৰিয়াৰ

অনুৰাধা কৃষ্ণমূৰ্তিয়ে বিশেষভাৱে সক্ষম লোকসকলৰ সৈতে কাম কৰাৰ লক্ষ্যৰে এটা সংস্থা স্থাপন কৰিছিল আৰু তেওঁলোকক কাম বিচাৰি উলিওৱাত সহায় কৰিছিল। ২০১৬ চনত কৃষ্ণমূৰ্তিয়ে চেন্নাইত চেফ নম্ৰতা সুন্দৰেসনৰ সৈতে কেচে চীজ প্ৰতিষ্ঠা কৰে। প্ৰায় দহ বছৰ ধৰি দুয়োগৰাকীৰ এগৰাকীয়ে আনগৰাকীক চিনি পাইছিল আৰু তেওঁৰ এইগৰাকী নতুন বিজনেছ পাৰ্টনাৰৰ চাকৰিটো আছিল ষ্ট্ৰেটেজি কনচালটেন্সীত। তেওঁলোকৰ ব্যৱসায়ৰ প্ৰথমটো উৎপাদন আছিল এক প্ৰকাৰৰ কোৱাৰ্ক ৷ স্থানীয় উপাদান যোগ কৰি পৰম্পৰাগত পদ্ধতি অনুসৰণ কৰি অন্যান্য প্ৰাকৃতিক চীজ তৈয়াৰ কৰে, যেনে মিলাগাই পডি ব্যৱহাৰ কৰি "অ'ড টু চেন্নাই" নামৰ চেডাৰ চীজ তৈয়াৰ কৰে। কৃষ্ণমূৰ্তিৰ সামাজিক উদ্যোগীকৰণৰ পটভূমিৰ বাবেই তেওঁ বিশেষভাৱে সক্ষম মহিলাসকলক নিয়োগ আৰু প্ৰশিক্ষণ দিছিল। ২০২০ চনলৈকে কেছে ৩০ টাতকৈও অধিক প্ৰকাৰৰ চীজ উৎপাদন কৰি আছিল। ২০১৮ চনৰ আন্তঃৰাষ্ট্ৰীয় নাৰী দিৱসত মহিলা আৰু শিশু উন্নয়ন মন্ত্ৰালয়ৰ হৈ ভাৰতৰ ৰাষ্ট্ৰপতিয়ে এই বঁটা প্ৰদান কৰে। এই বঁটা ভাৰতৰ ভিতৰতে মহিলাৰ বাবে আগবঢ়োৱা সৰ্বোচ্চ সন্মান।

তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
বৃন্দা কাৰাট

বৃন্দা কাৰাট ( ; জন্ম: ১৭ অক্টোবৰ ১৯৪৭) এগৰাকী ভাৰতীয় মাৰ্ক্সবাদী ৰাজনীতিবিদ আৰু ২০০৫ চনৰ ১১ এপ্ৰিলৰ পৰা ২০১১ চনলৈকে পশ্চিম বংগক প্ৰতিনিধিত্ব কৰা ৰাজ্যসভাৰ প্ৰাক্তন সাংসদ। তেওঁ ভাৰতীয় কমিউনিষ্ট পাৰ্টি (মাৰ্ক্সবাদী)ৰ সদস্য।

২০০৫ চনত তেওঁ চিপিআই(এম) পলিটব্যুৰোৰ প্ৰথম মহিলা সদস্য। ১৯৯৩ চনৰ পৰা ২০০৪ চনলৈকে তেওঁ সৰ্বভাৰতীয় গণতান্ত্ৰিক মহিলা সন্থাৰ (AIDWA) সাধাৰণ সম্পাদিকাও আছিল। তাৰ পিছত তেওঁ সংগঠনটোৰ উপ-সভানেত্ৰী হয়।

প্ৰাৰম্ভিক জীৱন আৰু শিক্ষা

১৯৪৭ চনৰ ১৭ অক্টোবৰত ভাৰতৰ পশ্চিম বংগৰ কলিকতাত জন্ম হয়। তেওঁৰ মাক আৰু দেউতাকৰ নাম ক্ৰমে অশ্ৰুকণা মিত্ৰ আৰু সুৰজ লাল দাস। মাক বঙালী আৰু দেউতাক আছিল নতুনকৈ সৃষ্টি হোৱা পাকিস্তানৰ পৰা অহা পাঞ্জাবী শৰণাৰ্থী। স্বাভাৱিকতে বিয়াখনত পাৰিবাৰিক বিৰোধ হৈছিল। কাৰাটেৰ মোমায়েকে বিয়াত উপস্থিত থকাত সামাজিক নিষেধাজ্ঞা আৰোপ কৰে। অৱশেষত জাতীয়তাবাদী মনোভাবৰ ব্যক্তি সুবোধ মালিকৰ ঘৰত বৈবাহিক অনুষ্ঠানটো সম্পন্ন হয়।

ৰাজনৈতিক জীৱন

১৯৬৭ চনত মিৰাণ্ডা হাউছৰ পৰা স্নাতক ডিগ্ৰী লাভ কৰাৰ পিছত তেওঁ লণ্ডনলৈ ৰাওনা হয় আৰু তাত তেওঁ বণ্ড ষ্ট্ৰীটত এয়াৰ ইণ্ডিয়াত চাৰি বছৰ কাম কৰে। এয়াৰ ইণ্ডিয়াত কাম কৰি থাকোঁতে বিমান সংস্থাত শাৰী পৰিধানৰ পৰিৱৰ্তে স্কাৰ্ট পৰিধান কৰাটো বাধ্যতামূলক কৰাৰ বিৰুদ্ধে প্ৰচাৰ চলাইছিল। অৱশেষত এয়াৰ ইণ্ডিয়াৰ মুখ্য কাৰ্যালয়ে তেওঁৰ কথাত সন্মতি প্ৰকাশ কৰে আৰু তেতিয়াৰ পৰাই লণ্ডনত বিমান সংস্থাটোৰ বাবে কাম কৰা মহিলাসকলে ইউনিফৰ্ম হিচাপে শাৰী নে স্কাৰ্ট পিন্ধিব সেইটো নিৰ্বাচন কৰাৰ অধিকাৰ পায়।

একে সময়তে ভিয়েটনামত আমেৰিকাৰ হস্তক্ষেপৰ প্ৰতিবাদত সমগ্ৰ ইউৰোপ আৰু আটলাণ্টিকত যুদ্ধবিৰোধী প্ৰতিবাদ বৃদ্ধি পাইছিল। কাৰাটৰ বাবে এইটোৱেই আছিল টাৰ্নিং পইণ্ট। ২০০৫ চনত তেওঁ উল্লেখ কৰিছিল, “ভিয়েটনামৰ দৰে দুখীয়া দেশ এখনক আমেৰিকাৰ দৰে বৃহৎ শক্তিয়ে কিয় আক্ৰমণ কৰিব লাগে? যুৱক-যুৱতীসকলে কিয় যুদ্ধলৈ যাব লাগে? যুদ্ধৰ কাৰণ কি আছিল? এই প্ৰশ্নবোৰ আজিও প্ৰাসংগিক। সেই সময়ত ভিয়েটনাম যুদ্ধক প্ৰশ্ন নকৰাকৈ আপুনি ডেকা হ’ব নোৱাৰিছিল।” তেওঁ কেইটামান ভাৰতীয় ছাত্ৰ গোটৰ সৈতে জড়িত আছিল, কিন্তু বিশেষভাৱে কোনো প্ৰতিষ্ঠানৰ সৈতে জড়িত নাছিল। তেওঁ মাৰ্ক্সবাদী সাহিত্য অধ্যয়ন কৰিছিল আৰু “ভাৰতীয় প্ৰেক্ষাপটত সেই সম্পৰ্কীয় সজাগতা”অনাৰ উপায় বিষয়ে চিন্তা কৰিবলৈ আৰম্ভ কৰিছিল।

তথ্যউৎস

বাহ্যিক সংযোগ

BBC Hard Talk, Brinda Karat
Brinda Karat Quotes at thinkexist

Category:সমাজকৰ্মী
শ্ৰেণী:ৰাজ্যসভাৰ সাংসদ
শ্ৰেণী:ৰাজনীতিবিদ
শ্ৰেণী:বঙালী ব্যক্তি
শ্ৰেণী:ভাৰতীয় নাৰীবাদী
শ্ৰেণী:নাস্তিকতাবাদী
লিবিয়া

লিবিয়া , হৈছে উত্তৰ আফ্ৰিকাৰ মাগ্ৰেব অঞ্চলৰ এখন দেশ। ইয়াৰ উত্তৰে ভূমধ্য সাগৰ, পূবে ইজিপ্ত, দক্ষিণ-পূবে চুডান, দক্ষিণে চাড, দক্ষিণ-পশ্চিমে নাইজাৰ, পশ্চিমে আলজেৰিয়া আৰু উত্তৰ-পশ্চিমে টিউনিছিয়া। লিবিয়া তিনিটা ঐতিহাসিক অঞ্চলৰে গঠিত: ট্ৰিপলিটানিয়া, ফেজান আৰু চাইৰেনাইকা। প্ৰায় ১৮ লাখ কিলোমিটাৰ বৰ্গমাইল (৭ লাখ বৰ্গমাইল) আয়তনৰ এইখন আফ্ৰিকা আৰু আৰব বিশ্বৰ চতুৰ্থ বৃহত্তম দেশ, আৰু বিশ্বৰ ১৬ নং বৃহত্তম দেশ। দেশখনৰ অনুষ্ঠানিক ধৰ্ম ইছলাম হয়। লিবিয়াৰ জনসংখ্যাৰ ৯৬.৬% চুন্নী মুছলমান। লিবিয়াৰ অনুষ্ঠানিক ভাষা আৰবী অাৰু স্থানীয় ভাষা লিবিয়ান আৰবী ভাষা আটাইতকৈ বেছি কোৱা হয় আৰু লিবিয়াৰ জনসংখ্যাৰ অধিকাংশই আৰব হয়। লিবিয়াৰ উত্তৰ-পশ্চিম অঞ্চলত অৱস্থিত আটাইতকৈ ডাঙৰ চহৰ আৰু ৰাজধানী ট্ৰিপলি, জ'ত লিবিয়াৰ ১০ লাখৰো অধিক লোক থাকে।

ব্যুৎপত্তি

"লিবিয়া" নামৰ উৎপত্তি প্ৰথমে দ্বিতীয় ৰামচেছৰ এটা শিলালিপিত দেখা গৈছিল, যিটো hieroglyphic'ত rbw বুলি লিখা আছিল। এই নামটো প্ৰাচীন পূব "লিবিয়ান" বাৰ্বাৰ, আফ্ৰিকান সকল আৰু জনগোষ্ঠীৰ এটা বৃহৎ সংঘক দিয়া সাধাৰণীকৃত পৰিচয়ৰ পৰা উদ্ভৱ হৈছে যিসকলে চাইৰেনাইকা আৰু মাৰ্মাৰিকাৰ ৰসাল অঞ্চলৰ আশে-পাশে বাস কৰিছিল। ৪০,০০০ জনীয়া সৈন্যবাহিনী আৰু "লিবুৰ মহান প্ৰধান" নামেৰে জনাজাত জনগোষ্ঠীৰ এটা সংঘৰ নেতৃত্বত আছিল ৰজা মেৰিয়ে যিয়ে ৫ বছৰ (খ্ৰীষ্টপূৰ্ব ১২০৮)ত ফেৰাউন মেৰ্নেপ্টাহৰ বিৰুদ্ধে যুদ্ধ কৰিছিল। এই সংঘাতৰ কথা তেওঁৰ ৰাজত্বকালৰ ৫ম আৰু ৬ষ্ঠ বছৰত পশ্চিম বদ্বীপত থকা মহান কৰ্ণক শিলালিপিত উল্লেখ কৰা আছে জে ইয়াৰ ফলত মেৰেইৰ পৰাজয় হৈছিলে। মহান কৰ্ণক শিলালিপি অনুসৰি, সামৰিক মিত্ৰজোঁটত মেশ্বেছ, লুক্কা আৰু "সাগৰীয় জনগোষ্ঠী" ক একৱেছ, টেৰেছ, শ্বেকেলেছ আৰু শ্বাৰ্ডেন নামেৰে জনাজাত আছিল।

তথ্য সংগ্ৰহ

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
গুগল কেলেণ্ডাৰ

গুগল কেলেণ্ডাৰ হৈছে গুগলৰ দ্বাৰা উন্নীত কৰা এটা বিনামূলীয়া সময় ব্যৱস্থাপনা আৰু সময়সূচী (scheduling) প্ৰদান কৰা সেৱা। এই সেৱাৰ জৰিয়তে ব্যৱহাৰকাৰীয়ে নিজৰ দৈনন্দিন কাম-কাজ, অনুষ্ঠান, সভা, পৰীক্ষা, জন্মদিন আদি তাৰিখ আৰু সময় অনুসৰি সংৰক্ষণ, সম্পাদনা আৰু স্মৰণ কৰিব পাৰে।
গুগল কেলেণ্ডাৰ ২০০৬ চনৰ ১৩ এপ্ৰিলত প্ৰথমবাৰৰ বাবে মুকলি কৰা হৈছিল আৰু ইয়াক গুগল একাউণ্ট থকা যিকোনো ব্যক্তিয়ে ব্যৱহাৰ কৰিব পাৰে।

ইতিহাস

গুগল কেলেণ্ডাৰ প্ৰথমে বিটা ভাৰ্চন হিচাপে ২০০৬ চনত মুকলি কৰা হয়। পিছলৈ ২০০৯ চনত ই আনুষ্ঠানিকভাৱে সম্পূৰ্ণ সেৱা হিচাপে উপলব্ধ হয়। সময়ৰ সৈতে এই সেৱাক গুগলৰ আন আন সেৱা, যেনে - জিমেইল, গুগল মীট, গুগল টাক্স আৰু গুগল যোগাযোগৰ সৈতে সংযুক্ত কৰা হৈছে।

বৈশিষ্ট্যসমূহ

গুগল কেলেণ্ডাৰৰ মুখ্য বৈশিষ্ট্যসমূহ তলত উল্লেখ কৰা হ’ল—
অনুষ্ঠান (Event) সৃষ্টি, সম্পাদনা আৰু মচি পেলাবৰ সুবিধা।
মনত পেলাই দিয়া (reminder) আৰু জাননী জাৰি কৰা (notification) সুবিধা।
ই-মেইলৰ জৰিয়তে স্বয়ংক্ৰিয়ভাৱে অনুষ্ঠান যোগ কৰা (Gmail integration)।
অন্য লোকৰ সৈতে কেলেণ্ডাৰ ভাগ-বতৰা কৰাৰ সুবিধা।
গুগল মীটৰ জৰিয়তে অনলাইন সভা সংযোগ।
মোবাইল, টেবলেট আৰু কম্পিউটাৰ সকলোতে ব্যৱহাৰযোগ্য।
বিভিন্ন ৰঙেৰে অনুষ্ঠান চিনাক্ত কৰাৰ সুবিধা।

ব্যৱহাৰ

গুগল কেলেণ্ডাৰ বিভিন্ন ক্ষেত্ৰত ব্যৱহাৰ কৰিব পৰা যায় যেনে-
ৱেব ব্ৰাউজাৰৰ জৰিয়তে
এণ্ড্ৰইড আৰু iOS মোবাইল এপ্লিকেশ্যনৰ জৰিয়তে
ই ব্যক্তিগত ব্যৱহাৰৰ উপৰিও বিদ্যালয়, মহাবিদ্যালয়, চৰকাৰী আৰু ব্যক্তিগত কাৰ্যালয়ত সময় পৰিকল্পনাৰ বাবে বহুলভাৱে ব্যৱহৃত হয়।

ভাষা আৰু উপলব্ধতা

গুগল কেলেণ্ডাৰ বহুতো ভাষাত উপলব্ধ, যাৰ ভিতৰত ইংৰাজী, হিন্দী, বাংলা আদিৰ লগতে আন ভাষাসমূহো অন্তৰ্ভুক্ত। ই বিশ্বব্যাপী ব্যৱহাৰযোগ্য।

গুৰুত্ব

বৰ্তমান ডিজিটেল যুগত গুগল কেলেণ্ডাৰ এটা গুৰুত্বপূৰ্ণ ডিজিটেল কেলেণ্ডাৰ সেৱা হিচাপে পৰিচিত। ই ব্যৱহাৰকাৰীক সময়ৰ সদ্ব্যৱহাৰ, কামৰ সংগঠন আৰু উৎপাদনশীলতা বৃদ্ধি কৰাত সহায় কৰে।

তথ্যসূত্ৰ

শ্ৰেণী:গুগল
শিবা নাজাৰ আহাৰী

শিবা নাজাৰ আহাৰী (; জন্ম: ১০ জুন, ১৯৮৪) এগৰাকী ইৰানী মানৱ অধিকাৰ কৰ্মী আৰু কমিটি অৱ হিউমেন ৰাইটছ ৰিপ'ৰ্টাৰৰ প্ৰতিষ্ঠাপক সদস্য। ইৰাণ চৰকাৰে তেওঁক কেইবাবাৰো কাৰাগাৰত ভৰাইছে।

প্ৰাৰম্ভিক জীৱন

২০০৯ চনৰ ১৪ জুনত কাৰাগাৰত ভৰ্তি হয় আৰু ২০০৯ চনৰ ২৩ ছেপ্টেম্বৰলৈকে ইভিন কাৰাগাৰত ৰখা হয় আৰু তাৰ পিছত তেওঁক ২ লাখ ডলাৰৰ সমতুল্য জামিনত মুকলি কৰি দিয়া হয়। ৩৩ দিন ধৰি তেওঁ একক কাৰাগাৰত আছিল।

২০০৯ চনৰ ২১ ডিচেম্বৰত গ্ৰেণ্ড আয়াতুল্লাহ হোছেইন আলী মন্টাজেৰীৰ অন্ত্যেষ্টিক্ৰিয়াত অংশগ্ৰহণ কৰিবলৈ কুম চহৰলৈ যোৱা আন কেইবাজনো কৰ্মীৰ সৈতে তেওঁক পুনৰ গ্ৰেপ্তাৰ কৰা হয়।

তেওঁৰ শেহতীয়া গোচৰটো ২০১০ চনৰ ৪ ছেপ্টেম্বৰত তেহৰাণ প্ৰদেশৰ ইছলামিক বিপ্লৱী আদালতৰ ২৬ নং শাখাত অনুষ্ঠিত হৈছিল, য'ত "ইছলামিক চৰকাৰক বিকৃত কৰাৰ চেষ্টা", "ইছলামিক চৰকাৰৰ বিৰুদ্ধে ষড়যন্ত্ৰ কৰাৰ উদ্দেশ্যেৰে সমাবেশ", "ৰাজহুৱা ব্যৱস্থা বিঘ্নিত কৰা" আৰু মহাৰেবেহ বা "ঈশ্বৰৰ বিৰুদ্ধে যুদ্ধ চলোৱা" আদি অভিযোগ আছিল। গ্ৰেপ্তাৰ হোৱাৰ পিছৰে পৰা আদালতৰ কাৰ্য্যবিধিয়ে আন্তঃৰাষ্ট্ৰীয় পৰ্যায়ত তীব্ৰ সমালোচনাৰ সন্মুখীন হৈছে৷ অভিযোগ অনুসৰি ইৰাণ ইৰাণ ইছলামিক ৰিপাব্লিকে দেশখনত মতানৈক্যৰ অধিকাৰ আৰু বাক স্বাধীনতাক অধিক দমন কৰাৰ বাবে গ্ৰহণ কৰা এক অবৈধ ব্যৱস্থা আছিল আৰু তেওঁক তৎকালীনভাৱে মুকলি কৰি দিয়াৰ আহ্বান জনোৱা হৈছে।

২৬৬ দিনৰ কাৰাদণ্ডৰ অন্তত ২০১০ চনৰ ১২ ছেপ্টেম্বৰত পাঁচ মিলিয়ন ইৰাণী ৰিয়েল (প্ৰায় ৫ লাখ ডলাৰৰ ওপৰৰ সমতুল্য)ৰ জামিনত তেওঁক মুকলি কৰি দিয়া হয়।

চমনৰ মতে শিবা নাজাৰ আহাৰীয়ে ২০১২ চনৰ ৮ ছেপ্টেম্বৰত ইভিনত হাজিৰ হৈ ৪ বছৰৰ কাৰাদণ্ড ভুগিছিল। কেইবাটাও সংস্থাই তেওঁক তৎকালীনভাৱে মুকলি কৰি দিয়াৰ আহ্বান জনাইছে৷ তাৰ ভিতৰত বহু ৰিপ'ৰ্টাৰ, বাতৰি কাকত আৰু বাতৰি প্ৰকাশকৰ বিশ্ব সংস্থা বা পেন ইণ্টাৰনেশ্যনেল অন্তৰ্ভুক্ত হৈ আছে।

২০১৮ চনৰ অক্টোবৰৰ পৰা শিবা নাজাৰ আহাৰীয়ে লিউব্লিয়ানা (স্লোভেনিয়া)ত বাস কৰি আহিছে, য'ত তেওঁ আন্তঃৰাষ্ট্ৰীয় আশ্ৰয় চহৰ নেটৱৰ্ক (ICORN)ৰ সহায়ত পুনৰ সংস্থাপিত হয়।

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
অসমীয়া পাগুৰি

মানুহে ৰ'দ, তাহ-বৰষুণ-ঠাণ্ডাৰ পৰা আত্মৰক্ষা কৰিবলৈ আৰু সৌন্দৰ্য বৰ্ধনৰ বাবে মূৰত পাগুৰি মাৰিছিল আৰু ইয়াৰ সংস্কৃত নাম হ'ল উষ্ণীষ। শীত-বাতাদিৰ পৰা ৰক্ষা পাবলৈ যে উষ্ণীষৰ প্ৰয়োজন, তাক সুশ্ৰুত সংহিতাৰ নিদান স্থানৰ চৰ্তু বিংশতি অধ্যায়ত বৰ্ণিত হৈছে। আশ্বালায়ন গৃহ্যসূত্ৰৰ এঠাইত উষ্ণীষ‌ কৃত্বা ৰূপে যিটো বাক্য আছে তাৰ বৃত্তি হ'ল - আহত বাসসা শিৰোভি বেষ্ট্যতৰ্থঃ অৰ্থাৎ কাপোৰেৰে মূৰ বন্ধা। একেখিনি গ্ৰন্থতে ঋত্বিকসকলে ৰঙা ৰঙৰ পাগুৰি মৰাৰ কথা পোৱা যায়। ক্ষৌম পাতৰ কাপোৰেৰে ধনীলোকে পাগুৰি মাৰিছিল। ৰাজবল্লভে উল্লেখ কৰিছে যে লঘু পাগুৰি চুলিৰ হিতকৰ, কান্তিজনক, ৰজোবাট আৰু কফৰ নিবাৰক। অন্যহাতে আটিল আৰু গধুৰ পাগুৰি পিত্তজনক আৰু চক্ষু ৰোগকাৰক। বৰ্তমানে মূৰত পাগুৰি মৰালৈ চাইয়ে মানুহজন পঞ্জাবী নে মাৰাঠী নে হিন্দুস্তানী তাক ধৰিব পাৰি।

কুমাৰ ভাস্কৰ বৰ্মাই কনৌজৰ বৌদ্ধ মহামেলত শিৰোবেষ্টনেৰে যোগ দিয়াটো তাৎপয্যপূৰ্ণ আছিল আৰু পুৰণি ভাস্কৰ্যতো পাগুৰিৰ প্ৰয়োগ চকুত লগা। বৰ অসমৰ বিভিন্ন জনজাতীয় লোকে আজিও ভিন্ন ধৰণে মূৰত পাগুৰি মাৰে। হালুৱৈসকলে ৰ'দ-বতাহৰ প্ৰতিৰোধক হিচাপে দীঘল কাপোৰ এখন আজিও মূৰত মাৰি লয় আৰু গাঁৱৰ ডেকাসকলে মূৰত গামোচা মৰাতো আজিও প্ৰচলিত হৈ আছে। আহোম যুগত পাগুৰি মৰা প্ৰথাৰ ব্যাপকতা অনুমান কৰিব পাৰি। ৰজা, বিষয়া আৰু সম্ভ্ৰান্ত লোকসকলৰ উপৰি সৈনিসকলেও মূৰত কাপোৰ বন্ধটো উল্লেখযোগ্য।

মধ্যযুগত ওজাপালিৰ ওজাই মূৰত পাগ মাৰিছিল আৰু সত্ৰৰ গায়ন-বায়ন আৰু সূত্ৰধাৰৰ পাগ আছিল চকুত লগা। বগা আৰু ৰঙীন উভয়বিধ কাপোৰকে অসমীয়া লোকে পাগুৰিত ব্যৱহাৰ কৰাটো উল্লেখযোগ্য। ড॰ লীলা গগৈয়ে উকাপাগ, কুহুম বুলীয়া পাগ, গুণাকতা পাগ, চিকণ পাগ, ফচৌ, বৰপাগ, মথুৰাপাগৰ উল্লেখ কৰিছে। পুৰণি অসমৰ চিত্ৰকলাত যিবোৰ পাগুৰি দেখা যায় তাৰ সৰহখিনিৰ নাম মোগলাই পাগুৰি। এক কথাত ক'ব পাৰি যে অসমীয়া মানুহে প্ৰাক আহোম যুগৰে পৰা সণ্ঢালনিভাৱে মূৰত বিভিন্ন ধৰণৰ পাগুৰি মাৰি আহিছে আৰু সিবোৰ অসমীয়া জাতিৰ স্বকীয়তা প্ৰদানত সাহায্য দান কৰিছে।

তথ্য সংগ্ৰহ

শ্ৰেণী:বস্ত্ৰ
স্থিত বৰ্মা

স্থিত বৰ্মা কামৰূপ ৰাজ্যৰ বৰ্মণ ৰাজবংশৰ ৰজা আছিল। এওঁ চন্দ্ৰমুখা বৰ্মা আৰু ভগাৱতীৰ পুত্ৰ আছিল। এওঁ ৫৬৬ খ্ৰীষ্টাব্দৰ পৰা ৫৯০ খ্ৰীষ্টাব্দলৈ ৰাজত্ব কৰিছিল। এওঁ নয়নাদেৱীক বিয়া কৰাইছিল। তেওঁৰ পিছত সুষ্ঠিত বৰ্মা উত্তৰাসুৰী হিচাপে ৰাজ সিংহাসনত বহিছিল।

লগতে চাওক

বৰ্মণ ৰাজবংশ
পুষ্য বৰ্মা
ভাস্কৰ বৰ্মা

লগতে পঢ়ক

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
ঢাকা ক্লাব

ঢাকা ক্লাব হৈছে ঢাকাৰ আটাইতকৈ পুৰণি বিনোদন সংস্থা আৰু অভিজাত ক্লাবৰ ভিতৰত আটাইতকৈ ডাঙৰ। মূলতঃ ই আছিল ব্ৰিটিছ ভাৰতৰ সৰ্বশ্বেত সংগঠন।

বিৱৰণ

ঢাকা ক্লাবক "এখন উন্মাদ চহৰৰ শান্তিৰ অ'এচিছ, কেইবা একৰ লন, টেনিছ ক'ৰ্ট, পঢ়া কোঠাৰ সৈতে ঔপনিৱেশিক ধ্বংসাৱশেষ" বুলি অভিহিত কৰা হৈছে। মন কৰিবলগীয়া যে "প্ৰকৃত পুৰণি স্কুলৰ ঢাকা সম্পদ আৰু ৰাজনৈতিক ক্ষমতাই এই বিনোদন ক্লাবটোক ঘৰ বুলি কয়। কিম্বনৰ সময়ত চহৰখন ঢাকা বিশ্ববিদ্যালয়ে শাসন কৰে; শান্তিৰ সময়ত চহৰখন ঢাকা ক্লাবে নিয়ন্ত্ৰণ কৰে।"

ক্লাবটোত সভা আৰু আলোচনা চক্ৰৰ সুবিধা আছে, লগতে হল ৰুম, অতিথি-কক্ষ, পাকঘৰ আৰু ডাইনিং ৰুম, খেলা ক'ৰ্ট আৰু টেবুল টেনিছ, বিলিয়াৰ্ড, কাৰ্ড, স্কোয়াছ, আৰু লন টেনিছৰ বাবে কোঠা, আৰু এটা চুইমিং পুল আছে। পূৰ্বৰ সময়ত ইনড’ৰ আৰু আউটড’ৰ খেল ক্লাবৰ প্ৰধান বৈশিষ্ট্য আছিল। বৰ্তমান ই সাংস্কৃতিক কাৰ্যকলাপৰ প্ৰতি যথেষ্ট গুৰুত্ব দিয়ে। আৰ্মেনিয়ান ক্লাব বা আণ্টাগাৰ (আদাগাৰ বা গছিপ হাউছৰ দুৰ্নীতি) নামেৰে জনাজাত এটা পুৰণি ক্লাবৰ ঠাইত ইয়াক স্থাপন কৰা হৈছিল। শেষ নামটোৱে ইয়াৰ নাম উদ্যানখনলৈ ৰূপান্তৰিত কৰিছিল যিখন উদ্যানখনক অন্তগৰ ময়দান (আন্তঘৰ ফিল্ড) নামেৰে জনাজাত হৈছিল। ক্লাবটো আন ঠাইলৈ স্থানান্তৰিত হোৱাৰ পিছত ইষ্ট ইণ্ডিয়া কোম্পানীয়ে ১৮৬২ চনত এই মাটি ক্ৰয় কৰে। ১৯২০ আৰু ৩০ চনত ক্লাবৰ সদস্য সংখ্যা দ্ৰুতগতিত বৃদ্ধি পায় কাৰণ পাটৰ ব্যৱসায়, ভাপ নেভিগেচন, ৰেলপথ আৰু বাগিচা পৰিচালনাৰ সৈতে জড়িত বহু ইউৰোপীয়ই ঢাকালৈ আহিছিল। বহু সদস্য আছিল মিণ্টো ৰোডৰ উচ্চ পদস্থ ব্ৰিটিছ বিষয়া। স্থানীয় অভিজাত শ্ৰেণীকে ধৰি থলুৱা জনসংখ্যাক অনুমতি দিয়া হোৱা নাছিল, আনহাতে এংলো-ইণ্ডিয়ানসকলৰ সম্পূৰ্ণ প্ৰৱেশ আছিল।

১৯৪১ চনত বংগৰ গৱৰ্ণৰে ৫২৪ বিঘা (১৭৩ একৰ) ভূমি ঢাকা ক্লাবক লিজত দিছিল। ক্লাবে এই মাটিখিনি ব্যৱহাৰ কৰি ৰেচকোৰ্চ (ৰমনা ৰেচকোৰ্চ নামেৰে জনাজাত, এতিয়া ৰমনা গাৰ্ডেনলৈ ৰূপান্তৰিত), গলফ খেলপথাৰ, ক্লাবৰ ভৱন আৰু খেলপথাৰ গঢ়ি তুলিছিল। শ্বাহবাগ বাগিচাৰ বিপৰীত ফালে অৱস্থিত জিমখানা ক্লাবেও ঢাকা ক্লাবৰ সৈতে মিলি ৰেচকোৰ্ছক পৃষ্ঠপোষকতা কৰিছিল। বাংলাদেশ মুক্তি যুদ্ধৰ সময়ত কেইজনমান কৰ্মচাৰীৰ বাহিৰে ক্লাবটো বন্ধ আছিল। ১৯৭১ চনৰ ২৬ মাৰ্চত পাকিস্তানী সেনাই ক্লাবত প্ৰৱেশ কৰিবলৈ চেষ্টা কৰে যদিও নেপালী নিৰাপত্তাৰক্ষী মধুৰাজে প্ৰৱেশ কৰিবলৈ বাধা আৰোপ কৰে। তেওঁক আন কেইজনমান কৰ্মচাৰীৰ সৈতে পাকিস্তান সেনাই বলপূৰ্বকভাৱে ক্লাবত প্ৰৱেশ কৰাৰ পিছত ফাঁচী দিয়ে। বাংলাদেশৰ স্বাধীনতাৰ পাছত ক্লাবটোৱে অধিক বঙালী বৈশিষ্ট্যৰ লগত খাপ খুৱাই ল’লে। ১৯৭৩ চনত ই ক্লাবৰ লেটাৰ হেডক বঙালীলৈ সলনি কৰে। ১৯৭৮ চনত গীতিয়াৰা সফিয়া চৌধুৰী ক্লাবৰ প্ৰথম মহিলা সদস্য হিচাপে পৰিগণিত হয়। একবিংশ শতিকাত ক্লাবটোৱে মাত্ৰ প্ৰায় ৫ একৰ (২০,০০০ মিটাৰ বৰ্গফুট) মাটিহে নিজৰ নিয়ন্ত্ৰণত ৰাখি আহিছিল, কিয়নো বাকীখিনি বাংলাদেশ চৰকাৰে অধিগ্ৰহণৰ দ্বাৰা অতিক্ৰম কৰিছে। কিন্তু সদস্যসকল বিভিন্ন শ্ৰেণীৰ যেনে আজীৱন সদস্য, সাধাৰণ সদস্য, সন্মানীয় সদস্য, বিশেষ সদস্য, প্ৰতিৰক্ষা বাহিনীৰ বিষয়া। ২০১৬ চনত ক্লাবটোৰ মুঠ সদস্যৰ সংখ্যা আছিল ৩,১২০, যিটো সংখ্যাক সৰ্বোচ্চ সদস্যৰ সীমা হিচাপে গণ্য কৰা হয়।

ৰাজৰ সময়ৰ পৰাই নিয়ম-নীতি একেই আছে। লাউঞ্জ, বাৰ, ডাইনিং ৰুম বা কাৰ্ড ৰুমত কোনো স্থানীয় লোকক সোমাব নোৱাৰিব। ঢাকা ক্লাবে দিয়া একমাত্ৰ ৰেহাই হ’ল ইয়াৰ চৌহদৰ ভিতৰত ঢিলা কুৰ্তাৰ অনুমতি দিয়া। পুৰুষৰ বাবে ড্ৰেছৰ নিয়ম হ’ল কলাৰযুক্ত চাৰ্ট আৰু ঢাকি থোৱা জোতা।

লগতে চাওক

চট্টগ্ৰাম ক্লাব
নাৰায়ণগঞ্জ ক্লাব লিমিটেড

তথ্যসূত্ৰসমূহ

Things Asia: Bangladesh's Dhaka Club

শ্ৰেণী:বাংলাদেশ
শ্ৰেণী:বাংলাদেশৰ সংস্কৃতি
শ্ৰেণী:বাংলাদেশৰ সংগঠন
নেপালৰ ভাষাসমূহ

নেপালৰ ভাষা, যাক দেশৰ সংবিধানত নেপালী ভাষা বুলি কোৱা হয়, নেপালীসকলে কোৱা নেপালৰ সাৰ্বভৌম ভূখণ্ডৰ ভিতৰত অন্ততঃ প্ৰাচীন ইতিহাস বা উৎপত্তি থকা ভাষা। নেপালৰ মুঠ জনসংখ্যাৰ ৪৪.৮৬% লোকৰ মাতৃভাষা নেপালী হোৱাৰ বিপৰীতে বিপৰীতে ৪৬.২% লোকৰ বাবে দ্বিতীয় অতিৰিক্ত ভাষাও আছে। ইয়াৰে বেছিভাগেই ভাৰত-আৰ্য্য আৰু চীন-তিব্বতী ভাষা পৰিয়ালৰ।

ফেডাৰেল পৰ্যায়ত চৰকাৰী কৰ্ম ভাষা নেপালী, কিন্তু সংবিধানত প্ৰতিখন প্ৰদেশত এটা বা ততোধিক অতিৰিক্ত চৰকাৰী কৰ্ম ভাষা বাছি লোৱাৰ ব্যৱস্থা আছে। নেপালৰ ভাষা আয়োগে ২০২১ চনৰ ৬ ছেপ্টেম্বৰত নেপালৰ বিভিন্ন প্ৰদেশৰ বাবে ১৪টা চৰকাৰী ভাষাৰ পৰামৰ্শ আগবঢ়ায়।

নেপালৰ মাতৃভাষা বা নেপালী মূলৰ ভাষাক কেতিয়াবা নেপালী ভাষা বুলিও কোৱা হয়।

অতিৰিক্ত পঠন

Hale, Austin. 1973. Clause, sentence, and discourse patterns in selected languages of Nepal IV: word lists. SIL and Tribhuvan University Press (CLDF dataset on Zenodo )

তথ্যসূত্ৰ

শ্ৰেণী:ভাষা
শ্ৰেণী:নেপাল